Аб адкрыцці новага тэатральнага сезона можна было даведацца ў тым ліку дзякуючы сродкам вонкавай рэкламы ў горадзе. 27 верасня ў рамках гэтага адкрыцця адбылася прэм’ера спектакля “Горад клоўна Піка”, які стаў рэжысёрскім дэбютам для Міхаіла Клімчука, вядомага віцебскім гледачам у якасці выдатнага акцёра. У выніку можна сказаць, што Міхаіл Клімчук таксама адбыўся ў якасці рэжысёра. “Горад клоўна Піка” аб’яднаў у сабе відовішчнасць і глыбокі філасофскі сэнс, што так характэрна для Беларускага тэатра “Лялька”.